open-index/open-wikipedia-markdown huggingface dataset:
სტუდენკა

**სტუდენკა** () — ქალაქი ჩეხეთის რესპუბლიკის მორავია-სილეზიის მხარეში. ის ნოვი-იიჩინის რაიონში მდებარეობს. ქალაქის მუნიციპალური ტერიტორიის ერთი ნაწილი ისტორიულ მორავიაშია  და მეორე ნაწილი ისტორიულ სილეზიაში. სტუდენკა სამი მუნიციპალური ერთეულისგან შედგება, თავად სტუდენკის გარდა მუნიციპალიტეტში გაერთიანებულია ბუტოვიცე და ნოვა-ჰორკა.

## გეოგრაფია
სტუდენკა რაიონულ ცენტრ ნოვი-იჩინიდან ჩრდილო-აღმოსავლეთით დაახლოებით 13 კილომეტრში მდებარეობს. თავად ქალაქის ცენტრი სტუდენკა მდებარეობს ჩეხურ სილეზიაში, ხოლო გაეუბნები ბუტოვიცე და ნოვა-ჰორკა მორავიაში.

სტუდენკა მორავიის კარიბჭის ვაკე რელიეფზეა გაშენებული, ის მდინარე ოდრას მარცხენა სანაპიროზე მდებარეობს. ქალაქის სამხრეთ-აღმოსავლეთ ნაწილში პოოდრჟის დაცული ლანდშაფტის ტერიტორიაა.

## ისტორია
სტუდენკა ისტორიულ წყაროებში პირველად 1436 წელს არის მოხსენიებული, თუმცა მის მუნიციპალიტეტში შემავალი სოფლები უფრო ადრე იხსენიება. 

ბუტოვიცეს შესახებ ცნობები პირველად 1324 წელს, ხოლო ნოვა-ჰორკას შესახებ 1374 წელს გვხვდება წყაროებში. თავდაპირველად ბუტოვიცე პატარა სოფელი გახლდათ და ჩეხებით იყო დასახლებული, მათი ძირითადი საქმიანობა სოფლის მეურნეობა იყო. ბუტოვიცე გერმანელებით დასალხებული სოფლეი იყო, აქაურთა ძირითად საქმიანობას მეცხოველეობა წარმოადგენდა.

1467–1569 წლებში სტუდენკა ფულშტეინელი თავადების  საკუთრება იყო, შემდეგ ის ბილკოველმა პრაჟმას გვარის დიდგვაროვნებმა შეიძინეს, მათ სტუდენკა ბილოვეცის მამულს შეუერთეს.

ბოჰემიის აჯანყების შემდეგ, პრაჟმებს ქონება ჩამოართვეს და 1634 წელს სტუდენკას მამულები ვრბნოელმა დიდგვაროვანმა ვაცლავმა შეიძინა. მან აქაურობა ფულნეკის მამულს შეუერთა.

## ღირსშესანიშნაობები
მინი|ნოვა-ჰორკის ციხე 
მინი|წმინდა ბართლომეს ეკლესია
სტუდენკას ციხესიმაგრე ორი ბაროკოს სტილის შენობისგან შედგება, რომლებიც ცნობილია როგორც ძველი ციხესიმაგრე და ახალი ციხესიმაგრე. ძველი ციხესიმაგრე 1705 წელს აშენდა, ხოლო ახალი ციხესიმაგრე 1750 წელს. სტუდენკას ციხეს ახალი კოშკი 1860–1863 წლებში დაემატა. დღეს ციხესიმაგრე კულტურული და კომერციული მიზნებისთვის გამოიყენება, მასში განთავსებულია სარიტუალო დარბაზი, ბიბლიოთეკა, დაწყებითი სამხატვრო სკოლა და მატარებლის ვაგონების მუზეუმი.

ყველაზე ღირებული რელიგიური ნაგებობაა წმინდა ბართლომეს სამრევლო ეკლესია. იგი ნეო-გოტიკურ სტილში 1880 წელს აშენდა.

## ცნობილი ადამიანები
*ჰუგო გორგე (1883–1934) - არქიტექტორი
*ავგუსტინ ნოვაკი (1890–1970) - სამხრედრო მფრინავი
*ფრანტიშეკ ტომაშეკი (1899–1992) - პრაღის 34-ე არქიეპისკოპოსი.
*მარტინ ადამსკი (დაბ. 1981) - ჰოკეისტი
*ვლადიმირ სვაჩინა (დაბ. 1987) - ჰოკეისტი

## დაძმობილებული ქალაქები
* დაბროვა-გურნიჩა, პოლონეთი

## რესურსები ინტერნეტში
*

## სქოლიო
კატეგორია:მორავია-სილეზიის მხარის ქალაქები
კურუ (მდინარე)

**კურუ** () — მდინარე საფრანგეთის გვიანის ჩრდილოეთით, ჩაედინება ატლანტის ოკეანეში. მიედინება კურუს კომუნის ტერიტორიაზე. ქმნის ესტუარს, სადაც მდებარეობს ქალაქი კურუ[1] და აგებულია იახტების გასაჩერებელი ადგილი.

## ჰიდროგრაფია 
მდინარე იწყება ბაგოტის მთების სამხრეთ-დასავლეთით[1], ეკვატორიალური ტყეების შემაღლებულ ადგილას. მისი სიგრძე შეადგენს 143,7 კმ-ს.

## ფაუნა 
მდინარეში ბინადრობს თევზის 73 სახეობა, რომელთა დიდი ნაწილი მიეკუთვნება ქარაცინებს (29 სახეობა) და ლოქოებს (25 სახეობა). ბევრ სახეობას ადგილობრივი მოსახლეობა იყენებს საკვებად. მდინარის ნაპირებზე ბინადრობს ამერიკული შავი კატარტა ().

## სქოლიო
კატეგორია:საფრანგეთის გვიანის მდინარეები
დინ მარტინი

**დინო პოლ კროჩეტი** (); ფსევდონიმი **დინ მარტინი** (; დ. 7 ივნისი, 1917  — გ. 25 დეკემბერი, 1995) — იტალიური წარმოშობის ამერიკელი მომღერალი და მსახიობი. 1950-იან წლებში მარტინი არაერთხელ მოექცა ამერიკული გაყიდვების ჩარტების სათავეში. ის იყო დაჯგუფების „Rat Pack“ წევრი ფრენკ სინატრასთან და სემი დევისთან ერთად. მათთან თანამშრომლობამ დინ მარტინი ამერიკის ყველაზე პოპულარული და ჭეშმარიტად სახალხო არტისტების რიგებში შეიყვანა.

ყოველკვირეული ამერიკული ჟურნალ „Newsweek“-ის მიმომხილველმა აღნიშნა, რომ მარტინს საკუთარი ინდივიდუალური სტილი ჰქონდა და ხაზგასმით აღნიშნა, რომ მისი „საზოგადოებისადმი უყურადღებო დამოკიდებულება თაყვანისმცემლების უმრავლესობაში სიყვარულს იწვევდა“. ეს თვალსაზრისი გაიზიარა ცნობილმა ამერიკელმა მსახიობმა ენტონი ქვინმა. ჟურნალ „Time“-ისთვის მიცემულ ინტერვიუში ქვინმა თქვა: „ჩვენ ყველანი დაღლილები ვართ ჩვენზე დაკისრებული ვალდებულებებით. ჩვენ უცვლელად ვიცავთ წესებს. დინო ის ბიჭია, როგორიც თითოეულ ჩვენგანს ფარულად სურს იყოს. ეს არის ადამიანი, რომელსაც შეუძლია თავისუფლად მოიქცეს, დათვრეს და სარკასტული იყოს, ყოველგვარი პასუხისმგებლობის გარეშე“.

დინ მარტინი ასზე მეტ ფილმშია გადაღებული, მათ შორისაა „რიო ბრავო“ (1959), „ოუშენის თერთმეტი მეგობარი“ (1960). მისი მუსიკალური კარიერა ფრენკ სინატრასთან (1943) შეხვედრის შემდეგ დაიწყო, რომელთანაც დინმა დუეტში შეასრულა თავისი მრავალი ცნობილი ჰიტი: „Love Me, Love Me“, „Memories Are Made of This“, „Innamorata“ და სხვა. 

2010 წლის 22 თებერვალს, ჰოლივუდის დიდების ხეივანში დინ მარტინის ვარსკვლავი გაიხსნა. ცერემონია გაიმართა კაზინოში „ფლამინგო“.

## რესურსები ინტერნეტში
*

*დინ მარტინი საიტზე Discogs
*დინ მარტინის სახელობის ფესტივალი

## სქოლიო
კატეგორია:დაბადებული 17 ივნისი
კატეგორია:დაბადებული 1917
კატეგორია:გარდაცვლილი 25 დეკემბერი
კატეგორია:გარდაცვლილი 1995
კატეგორია:XX საუკუნის ამერიკელი მამაკაცი მსახიობები
კატეგორია:XX საუკუნის ამერიკელი მომღერლები
კატეგორია:ამერიკელი ბარიტონები
კატეგორია:ამერიკელი ჯაზ-მომღერლები
კატეგორია:ამერიკელი მამაკაცი კომიკოსები
კატეგორია:ჯაზის შემსრულებლები
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
ლიოტო მაჩიდა

**ლიოტო კარვალიო მაჩიდა** (დ. 30 მაისი 1978) იაპონური წარმოშობის ბრაზილიელი პროფესიონალი შერეული საბრძოლო ხელოვნების მებრძოლი. ასპარეზობდა “აბსოლუტურ საბრძოლო ჩემპიონატში” (UFC), სადაც იყო ქვემძიმე წონის ჩემპიონი და საშუალო წონის საჩემპიონო პრეტენდენტი. კარიერის ბოლოს ის ასპარეზობდა „ბელატორ“-ის შერეული საბრძოლო ხელოვნების ორგანიზაციაში ქვემძიმე და საშუალო წონით კატეგორიებში.

## ბიოგრაფია 
ლიოტო დაიბადა სალვადორში, ბაიას შტატში, შოტოკან კარატეს ოსტატის, იოშიზო მაჩიდას ოჯახში, რომელიც იყო იაპონიის კარატეს ასოციაციის ბრაზილიური წარმომადგენლობის ხელმძღვანელი. იოშიზო 22 წლის ასაკში იაპონიის იბარაკის პრეფექტურიდან ბრაზილიაში გადავიდა საცხოვრებლად, სადაც გაიცნო და იქორწინა ლიოტოს ბრაზილიელ დედაზე, ანა კლაუდიაზე. იაპონურად ლიოტოს სახელი იკითხება როგორც „რიუტა“ (ან „ლიუტა“ - იაპონური ენა არ ასხვავებს ასოებს „ლ“ და „რ“). თუმცა, დედამისი წინააღმდეგი იყო, რადგან პორტუგალიურად „ა“-ზე დაბოლოებული სახელები ძირითადად მდედრობითი სქესისაა. ამის გამო, მათ გადაწყვიტეს მისთვის ლიოტო დაერქმიათ, მამრობითი სქესის დაბოლოებით „ო“. ბელენში გაზრდილმა ლიოტომ კარატეში ვარჯიში 3 წლის ასაკში დაიწყო და შავი ქამარი 13 წლის ასაკში მოიპოვა. მან ასევე დაიწყო სუმოს ვარჯიში 8 წლის ასაკში, შემდეგ კი ბრაზილიური ჯიუ-ჯიცუსა და ძიუდოში 16 წლის ასაკში. მან მოიგო არაერთი სამოყვარულო კარატეს ტურნირი, მათ შორის 2001 წლის პანამერიკის კარატეს ტურნირი. მოგვიანებით ის ტაილანდში გაემგზავრა ტაილანდური კრივის (Muay Thai) შესასწავლად. ამის შემდეგ იაპონიაში მბოჭავი ჭიდაობის (Catch wrestling) შესასწავლად გაემგზავრა და რესლინგის ორგანიზაცია "დოჯო"-ში გაწევრიანდა. მისი საბრძლო კარიერის პიკი კი ყველასათვის ცნობილი ამერიკული აბსულუტური საბრძოლო ორგანიზაცია (UFC) იყო. 

2000 წლის ბრაზილიის სუმოს ჩემპიონატზე ის მეორე ადგილზე გავიდა 115 კგ წონით კატეგორიაში. ზრდასრულთა შორის ორჯერ გახდა ბრაზილიის ჩემპიონი და მეორე ადგილი დაიკავა სამხრეთ ამერიკის ჩემპიონატში. სუმოსა და კარატეში მიღწევების გარდა, მას აქვს ფიზიკური აღზრდის კოლეჯის აკადემიური ხარისხი.

## სქოლიო 
კატეგორია:ცოცხალი ადამიანები
არუშის შეთანხმებები

ტერმინი **არუშის შეთანხმებები** შეიძლება აღნიშნავდეს:

* არუშის შეთანხმებები (რუანდა) — 1993 წლის შეთანხმება
* არუშის შეთანხმებები (ბურუნდი) — 2000 წლის შეთანხმება

## იხილეთ აგრეთვე
* არუშის დეკლარაცია
* არუშის ხელშეკრულება
მუსაზადე

**მუსაზადე** () — ართვინის პროვინციის არჰავის რაიონის ადმინისტრაციული ცენტრის ქალაქ არჰავის ერთ-ერთი უბანი. ის ქალაქის ცენტრალურ უბანს წარმოადგენს.

## ისტორია
ძველად სოფელი მუსაზადე 2009 წლის ლაზური ტოპონიმების ლექსიკონშიც იმავე სახელით გვხვდება. ნოღა, ოხვამე, რაკანი და ზენი კი სოფელ მუსაზადეს უბნებად არის მოცემული. მაგრამ ეს დასახლება ოსმალურ ჩანაწერებსა და 1928 წლის ოსმალური სოფლების სიაში არ ფიგურირებს.

სოფელი მუსაზადე პირველად 1935 წელს ჩატარებულ საყოველთაო აღწერაში სოფლად გვხვდება. 1940 წლის საყოველთაო აღწერაში კი ეს დასახლება ართვინისა და რიზეს პროვინციების გაერთიანებით შექმნილ ჩორუხის პროვინციაში, ხოფის კაზის არჰავის ნაჰიის ქვეშ შემავალი სოფელი და ამ ნაჰიის ადმინისტრაციული ცენტრი იყო. მისი მოსახლეობა 655 კაცისგან შედგებოდა, მათ შორის 293 მამაკაცი და 362 ქალი. არჰავის ნაჰია ამ დროს 30 სოფელს მოიცავდა და ნაჰიაში სულ 12404 ადამიანი ცხოვრობდა.

მუსაზადე 1945 წლის საყოველთაო აღწერაში ადმინისტრაციულ ცენტრად არჰავის ბუჯაღის სოფლებს შორის ფიგურირებდა, თუმცა 1950 წლის საყოველთაო აღწერაში სოფლად აღარ გვხვდება. ნამდვილად, 1946 წელს მუსაზადე, სოფელ ჰაჯილარისა და ჩარნავუტის გაერთიანებით შეიქმნა არჰავის მუნიციპალიტეტი და მუსაზადე ცენტრალურ უბნად იქცა.

უბან მუსაზადეში 2024 წელს 7571 ადამიანი დაფიქსირდა, მათ შორის 3631 მამაკაცი და 3940 ქალი.

## სქოლიო
კატეგორია:თურქეთის ისტორიული ქართული სოფლები
ალვანა

**ალვანა** () — ისტორიულ პალაკაციოს რეგიონში, დღეს ყარსის პროვინციის არპაჩაის რაიონის სოფელ გულუზუს (პეკრაშენი) ფარგლებში გამქრალი სოფელი.

## ისტორია
ქართული ადგილსახელი ალვანა (ალვანა) მომდინარეობს ვერხვის ერთი სახეობის „ალვა“-დან (ალვა; Populus pyramidalis) და ნიშნავს „ვერხვნარს“.  ეს ადგილსახელი 1595 წლის ოსმალური მუფასალ დეფტერსა და ჩილდირის ეიალეთის ჯებე დეფტერში ჩაწერილია ალვანა (الوانە) ფორმით.

სოფელი ალვანას ისტორიული პალაკაციოს რეგიონი შუა საუკუნეებში საქართველოს საზღვრებში იმყოფებოდა.  ოსმალოებმა ეს რეგიონი და სოფელი 1578 წელს ქართველებისგან დაიკავეს.

სოფელი ალვანა 1595 წელს გურჯისტანის ვილაიეთის დიდი დავთარი (საქართველოს ვილაიეთის დეტალური რეგისტრი) ოსმალურ თახრირ დეფტერში მოხსენიებულია როგორც „ალვანა“ (الوانە). ამ დროს სოფელი საქართველოს ვილაიეთში, ჩილდირის ლივას ჯანბაზის ნაჰიეს ეკუთვნოდა.სოფელი პეკრაშენის გვერდით განლაგებული ალვანა ამ დროისთვის გაცარიელებული იყო.

სოფელი ალვანა ჩილდირის ეიალეთის 1694-1732 წლების პერიოდის ოსმალურ ჯებე დეფტერშიც მოხსენიებულია როგორც „ალვანა“(الوانە). სოფელს ამ დროსაც იგივე ადმინისტრაციული სტატუსი ჰქონდა. ჰიჯრი 1132 წელს (1719/1720) სოფელი ალი სახელის პირს მიენიჭა და 3000 აქჩეს გადასახადი დაედო.

## სქოლიო
კატეგორია:თურქეთის ისტორიული ქართული სოფლები
ფილიპ-ემანუელი (მერკურის ჰერცოგი)

250px|მინი|ფილიპ-ემანუელ დე ლოთარინგია
**ფილიპ-ემანუელ დე ლოთარინგია, მერკურისა და პენტიევრის ჰერცოგი** (დ. 9 სექტემბერი, 1558 — გ. 19 თებერვალი, 1602 ) — საღვთო რომის იმპერიის პრინცი, ფრანგი ჯარისკაცი, კათოლიკური ლიგის გამოჩენილი წევრი.

ფილიპ-ემანუელი დაიბადა 1558 წლის 9 სექტემბერს. ის იყო ვოდემონის გრაფ ნიკოლასისა და ჟანა სავოია-ნემურის უფროსი ვაჟი. 1575 წელს ფილიპი დაქორწინდა მარი დე ლუქსემბურგზე, სებასტიან დე ლუქსემბურგელის ქალიშვილზე, რამაც, პენტიევის ჰერცოგის ტიტულთან ერთად, მას ბრეტანის საჰერცოგოს გვირგვინის ტარების უფლებაც მოუპოვა.

1582 წელს საფრანგეთის მეფე ანრი III ვალუამ, რომელიც ფილიპ-ემანუელის ნახევარდაზე იყო დაქორწინებული, იგი ბრეტანის გუბერნატორად დანიშნა. 1588 წელს იგი კათოლიკურ ლიგას შეუერთდა და თავი, საკუთარ პროვინციაში, რომის კათოლიკური ეკლესიის მფარველად გამოაცხადა.

საფრანგეთის რელიგიური ომების პერიოდში, ფილიპ-ემანუელი ესპანელებთან ალიანსში შევიდა და საფრანგეთისგან დამოუკიდებლობის მოპოვებისთვის ბრძოლა განაგრძო. აქტიურად უპირისპირდებოდა საფრანგეთის მომავალ მეფეს ანრი ბურბონს. მართალია 1592 წელს გამართულ დაპირისპირებაში ფილიპმა მოახერხა საფრანგეთის როიალისტური ჯარების დამარცხება, მაგრამ ფრანგებს მალევე დაეხმარნენ ინგლისელები და აღიდგინეს უპირატესობა. საფრანგეთის მეფის წინააღმდეგ ბრძოლა, საბოლოოდ, 1598 წლის მარტში დასრულდა, ფილიპ-ემანული იძულებული გახდა თავის დამარცხებულად ეცნო, უარი ეთქვა თავის საგამგებლო ტერიტორიებსა და ტიტულებზე.

საფრანგეთში ძალაუფლების დაკარგვის შემდეგ ფილიპს უნგრეთში მოუწია გამგზავრება, სადაც იმპერატორ რუდოლფ II-ის სამსახურში შევიდა. იგი საღმრთო რომის იმპერატორს ეხმარებოდა ოსმალების წინააღმდეგ ბრძოლაში. მონაწილეობდა 1601 წლის სამხედრო კამპანიაში. ფილიპ-ემანუელი გარდაიცვალა 1602 წელს, ავადმყოფობის შედეგად, უკან, ლოთარინგიაში დაბრუნებისის დროს.

## ლიტერატურა
*
*St François de Sales. *Oraison funèbre de Philippe-Emmanuel de Lorraine, duc de Mercœur et de Penthièvre*. Introduction de Pierre-Olivier Combelles. Editions Saint-Rémi (Cadillac), 2006.http://editions.saint-remi.chez-alice.fr/oraison_funebre_de_philippe_emmanuel.htm

კატეგორია:დაბადებული 1558
კატეგორია:გარდაცვლილი 1612
კატეგორია:დაბადებული 9 სექტემბერი
კატეგორია:დაბადებული 19 თებერვალი
კამპანიური სართული

**კამპანური სართული** — ცარცული სისტემის ზედა მონაკვეთში შემავალი გეოლოგიური სართული, რომელიც მეზოზოურ ერას ეკუთვნის. კამპანური ხანაში ზღვის დონემ მსოფლიო მასშტაბით მნიშვნელოვნად აიწია და მრავალი სანაპირო ტერიტორია დაფარა.

იგი 1857 წელს ფრანგმა გეოლოგმა, ანრი კოკანმა, გამოყო. ის მოიცავს ქანებს, რომლებიც კამპანიური ხანის განმავლობაში, 83.6 ± 0.2-დან 72.1 ± 0.2 მილიონი წლის წინ წარმოიქმნა.

კამპანიურ ხანას წინ უსწრებდა სანტონური ხანა, ხოლო მას მოსდევს მაასტრიხტული ხანა, რომელიც დინოზავრებისა და ცოცხალი ორგანიზმების სხვა ჯგუფების გადაშენებით დასრულდა.

## რესურსები ინტერნეტში
* კამპანური სართული — GeoWhen Database
* Late Cretaceous timescale
* Stratigraphic chart of the Late Cretaceous
* Campanian Microfossils: 75+ images of Foraminifera

## სქოლიო
კატეგორია:გეოლოგიური წელთაღრიცხვა
ბუდიშოვ-ნად-ბუდიშოვკოუ

**ბუდიშოვ-ნად-ბუდიშოვკოუ** () — ქალაქი ჩეხეთის რესპუბლიკის მორავია-სილეზიის მხარეში. ის ოპავის რაიონში მდებარეობს. ქალაქი 4 მუნიციპალური ერთეულისგან შედგება. ბუდიშოვ-ნად-ბუდიშოვკოუს გარდა მის მუნიციპალიტეტში ერთიანდებიან გუნტრამოვიცე, პოდლესი და სტარე-ოლდრჟუვკი.

ბუდიშოვ-ნად-ბუდიშოვკოუს ისტორიული ცენტრი კარგად არის შემონახული და ჩეხეთის კულტურული ძეგლის სტატუსი აქვს.

## სახელწოდება
ქალაქის სახელწოდების წარმოშობის შესახებ ორი ვერსია არსებობს. ერთი ვერსიით ის ჰრადისკოს მონასტრის წინამძღვრის - ბუდიშის სახელთანაა კავშირში, მეორე ვერსიით კი მაღაროელის სახლს ნიშნავს (ჩეხურად búda).

## გეოგრაფია
ბუდიშოვ-ნად-ბუდიშოვკოუ რაიონულ ცენტრ ოპავიდან სამხრეთ-დასავლეთით დაახლოებით 24 კილომეტრში მდებარეობს. ქალაქი ნიზკი-იესენიკის ქედის ფერდობებზეა გაშენებული. მის მუნიციპალურ ტერიტორიაზე მდებარე ყველაზე მაღალი წერტილია ჩერვენა-ჰორა, ამ მთის სიმაღლე 749 მეტრია ზღვის დონიდან.

ქალაქს ჩრდილოეთით ესაზღვრება კრუჟბერკის წყალსაცავი, რომელიც მდინარე მორავიცეზე 1955 წელს ააგეს.  

ჩერვენა ჰორას მთაზე მდებარეობს „ჩერვენას“ მეტეოროლოგიური სადგური, რომელიც ერთ-ერთი ყველაზე იზოლირებული მეტეოროლოგიური სადგურია ჩეხეთში. ის 1952 წელს ლიბავას სამხედრო საწვრთნელი ტერიტორიის საჭიროებებისთვის შეიქმნა.
მინი|ქვის ხიდი იან ნეპომუკელის ქანდაკებით 
მინი|ღვთისმშობლის მიძინების ეკლესია
## ისტორია
ბუდიშოვ-ნად-ბუდიშოვკოუ XIII საუკუნეში კრავარჟეს დიდგვაროვნებმა დააარსეს. ქალაქის დაარსება ახლოს მდებარე ტყვიისა და ვერცხლის მაღაროებთან იყო დაკავშირებული. ქალაქი წერილობით წყაროებში პირველა 1301 წელს არის მოხსენიებული. ამ წყაროში ის ოლომოუცის დიდგვაროვანთა საკუთრებად არის დახასიათებული.

საუკუნეების განმავლობაში ბუდიშოვ-ნად-ბუდიშოვკოუ რამდენჯერმე გადაიწვა, ის განსაკუთრებით მძიმედ დაზარალდა ოცდაათწლიანი ომის დროს. ქალაქი დაიპყრეს და დაარბიეს შვიდწლიანი ომის დროსაც.

1876 წელს აქ თამბაქოს ფაბრიკა გაიხსნა, რომელშიც XX საუკუნის დასაწყისში 1000 ადამიანი იყო დასაქმებული. 1891 წელს ქალაქში გაიყვანეს რკინიგზა.

მეოცე საუკუნის დასაწყისში ქალაქი გერმანელებით იყო დასახლებული. 1938 წელს ქალაქი ნაცისტურმა გერმანიამ დაიპყრო. მეორე მსოფლიო ომის დასრულების შემდეგ გამოცემული პრეზიდენტ ბენეშის ბრძანებულებების თანახმად, გერმანულენოვანი მოსახლეობა რეგიონიდან განდევნეს. ძველი გერმანელი მაცხოვრებლები ჩაანაცვლეს ჩეხებით ქვეყნის შიდა რეგიონებიდან და აღმოსავლეთ ევროპიდან დაბრუნებული ემიგრანტებით.

## ღირსშესანიშნაობები
ბუდიშოვ-ნად-ბუდიშოვკოუს ღვთისმშობლის მიძინების ეკლესია გვიან ბაროკოს სტილში 1745–1755 წლებში აშენდა. ეკლესიაში 1500 წლით დათარიღებული ღვთისმშობლისა და ყრმა იესოს გოტიკური ქანდაკება დგას.

აღსანიშნავია ბაროკოს სტილის ქვის ხიდი წმინდა იან ნეპომუკელის ქანდაკებით. ხიდის გვერდით წყლის წისქვილია, რომელშიც ფიქალის მუზეუმია განთავსებული.

## ცნობილი ადამიანები
*ფრანც იგნაცი კასიან ჰალაშკა (1780–1847) -  ფიზიკოსი, პრაღის კარლის უნივერსიტეტის რექტორი
*ერნსტ კუნშერი (1899–1971) - გერმანელი პოლიტიკოსი
*ოსკარ შნირხი (1902–1995) - კინოოპერატორი

## დძმობილებული ქალაქები
* გლუბჩიცეს რაიონი, პოლონეთი
* მშანის გმინა, პოლონეთი
* სტრანევი, სლოვაკეთი

## რესურსები ინტერნეტში
*

## სქოლიო
კატეგორია:მორავია-სილეზიის მხარის ქალაქები
პრეფიქსული ხე

ალტ=Depiction of a trie. Single empty circle, representing the root node, points to three children. The arrow to each child is marked by a different letter. The children themselves have similar set of arrows and child nodes, with nodes that correspond to full words bearing blue integer values.|მინი|250x250პქ|პრეფიქსული ხე მონაცემებისთვის "A", "to", "tea", "ted", "ten", "i", "in", და "inn". თითოეულ მონაცემს გააჩნია რიცხვითი მნიშვნელობა.
კომპიუტერულ მეცნიერებაში, **პრეფიქსული ხე**, ასევე ცნობილი როგორც **ციფრული ხე**, არის სპეციალიზებული ძებნის ხის მონაცემთა სტრუქტურა, რომელიც გამოიყენება სიმრავლეში სტრინგების შენახვასა და მოძიებისთვის. ორობითი ძებნის ხისგან განსხვავებით, ნოდები პრეფიქსულ ხეში არ ინახავენ ასოცირებულ მნიშვნელობას. არამედ თითოეული ნოდის პოზიცია განსაზღვრავს მისთვის ასოცირებულ მნიშვნელობას.

პრეფიქსული ხეები უპირატესობას წარმოადგენენ ჰაშ-ცხრილებთან შედარებით, რაც განსაკუთრებით აისახება ისეთი დავალებებისთვის, როგორიცაა მართლწერის შემოწმება და IP როუტინგი. თითოეული შვილი ნოდი იზიარებს იმავე პრეფიქსს, რასაც მისი მშობელი; ფუძის ნოდი ცარიელ სტრინგს წარმოადგენს. რადგანაც შესაძლოა პრეფიქსული ხის საბაზისო იმპლემენტაციები მეხსიერება-ინტენსური იყოს, მათი ეფექტურობის გასაუმჯობესებლად შემუშავებულია ოპტიმიზაციები, როგორიცაა შეკუმშვა და ბიტური წარდგენა. აღსანიშნავია რადიქსული ხე.

## მიმოხილვა 
**პრეფიქსული ხე** ძებნის მონაცემთა სტრუქტურაა, რომელიც გამოიყენება სიტყვების ისე შესანახად, რომ მათი მოძიებაც ეფექტური იყოს. იგი წარმოადგენს დალაგებულ ხეს, რომელიც აღწერს სასრული ალფაბეტიდან შედგენილი სტრინგების იმ ნაკრებს, რომლებსაც საერთო პრეფიქსი გააჩნიათ.

## ოპერაციები 
პრეფიქსული ხე მხარს უჭერს ოპერაციებს როგორიცაა **ჩასმა**, **წაშლა** და **ძიება**. ის შედგება ნოდებისგან, რომლებიც შეიცავენ ბმულებს; თითოეული ბმული მიუთითებს სხვა სუფიქსის შვილობილ ნოდზე, ან *ნულზე*. როგორც ყველა ხის, ასევე პრეფიქსული ხის თითოეული ნოდი (ფუძის გარდა), მიუთითებს მხოლოდ ერთ სხვა მშობელ ნოდზე, თითოეული ნოდი შეიცავს იმდენ ბმულს, რამდენ სიმბოლოსაც შეიცავს შესაბამისი ალფაბეტი.

ნოდის ძირითადი სტრუქტურის ტიპი პრეფიქსულ ხეში შემდეგნაირია; ნოდი `Node` შეიძლება შეიცავდეს არასავალდებულო მნიშვნელობას `value`.
```v
struct Node:
    children: Node[AlphabetSize]
    is_terminal: Boolean
    value: DataT
```

კატეგორია:მონაცემთა სტრუქტურა
ტყისთავი

**ტყისთავი** () — გამქრალი სოფელი ისტორიულად არტაანის მხარეში მდებარეობდა, დღევანდელი არდაჰანის ოლქის ცენტრალურ რაიონის სოფელ დაღევის (თებათი) საზღვრებში.

## ისტორია
ქართული ტოპონიმი ტყისთავი (Tkistavi) შედგება ორი სიტყვისაგან „ტყე“ (tke) ტყის მნიშვნელობის და „თავი“ (tavi) თავის მნიშვნელობის სიტყვებისგან. სოფლის სახელი შეიძლება ითარგმნოს როგორც „ტყისდასაწყისი“.

სოფელი ტყისთავი მდებარეობდა ისტორიულად არტაანის მხარეში, რომელიც შუა საუკუნეებში საქართველოს შემადგენელი მხარეთაგან ერთ-ერთი იყო. ოსმალებმა ეს მხარე და სოფელი XVI საუკუნის შუა წლებში ქართველებისაგან დაიპყრეს. ტყისთავის დასახლების არეალი მდებარეობს სოფელ დაღევის დღევანდელ საზღვრებში.

ტყისთავი ჩილდირის ეიალეთის 1694-1732 წლების პერიოდის ოსმალურ ჯებე დეფთერშიც „დიღისთავის“ (دیغستاو) სახელით ერთი დასახლებად იყო აღწერილი და ინარჩუნებდა იგივე ადმინისტრაციულ მდგომარეობას. ჰიჯრი 1126 (1714-1715) წლის ჩანაწერების მიხედვით, სოფელი მუსა სახელის მქონე პიროვნებაზე იყო მინიჭებული და 6.500 აქჩე გადასახადი ჰქონდა დაწესებული.

ოსმალურ მუფასალ დეფთერის გამომცემელი ქართველი თურქოლოგ სერგი ჯიქია მიცემული ინფორმაციის თანახმად, დეფთერში მითითებულია, რომ სოფელი დიდი ტყისთავი და პატარა ტყისთავი თებათის მახლობლად მდებარეობდნენ. ამ ჩანაწერებიდან ასეთი დასკვნა გამომდინარეობს, რომ ტყისთავი ამ თარიღამდე უკვე აღარ არსებობდა.

## სქოლიო
კატეგორია:თურქეთის ისტორიული ქართული სოფლები
სან დიეგოს სახელმწიფო უნივერსიტეტი

**სან დიეგოს სახელმწიფო უნივერსიტეტი** (, შემოკლებით - **SDSU** ) — საჯარო კვლევითი უნივერსიტეტი აშშ-ის კალიფორნიის შტატში, ქალაქ სან-დიეგოში. დაარსდა 1897 წელს. კალიფორნიის სახელმწიფო უნივერსიტეტის 23 წევრიანი სისტემის სიძველით მესამე, და ყველაზე სამხრეთით მდებარე უნივერსიტეტი. SDSU არის სან-დიეგოს უძველესი უმაღლესი განათლების სასწავლებელი. 2024 წლის შემოდგომაზე უნივერსიტეტში 38 000-ზე მეტი სტუდენტი სწავლობდა. 

## სქოლიო
კატეგორია:უნივერსიტეტები ანბანის მიხედვით
ლანსის ბრძოლა

[300px|მინი|[ლუი II (კონდეს პრინცი)|პრინცი კონდე ლანსის ბრძოლაში, 1648 წლის 20 აგვისტო]]
**ლანსის ბრძოლა** — ოცდაათწლიანი ომის ბოლო მნიშვნელოვანი დაპირისპირება. გაიმართა 1648 წლის 20 აგვისტოს. ბრძოლაში ფრანგულმა ჯარმა ლუი II ბურბონის, კონდეს პრინცის მეთაურობით, დაამარცხა ესპანური არმია, ავსტრიის ერცჰერცოგ ლეოპოლდ ვილჰელმის მეთაურობით. ამ გამარჯვებამ კონდეს პრინცს მოუპოვა თავისი ეპოქის ერთ-ერთი უდიდესი გენერლის რეპუტაცია.

1643 წელს როკრუის ბრძოლაში საფრნაგეთმა მნიშვნელოვანი გამარჯვება მოიპოვა. ფრანგებმა განაგრძეს წინსვლა და მომდევნო ოთხი წლის განმავლობაში მოახერხეს ჩრდილოეთ საფრანგეთისა და ესპანეთის ნიდერლანდების ათობით ქალაქის დაპყრობა. 1647 წელს ერცჰერცოგი ლეოპოლდ ვილჰელმი ესპანეთის ნიდერლანდების გუბერნატორად დაინიშნა, ესპანელი და ავსტრიელი ჰაბსბურგების ალიანსის გასაძლიერებლად. იმავე წელს ლეოპოლდმა წამოიწყო მასშტაბური კონტრშეტევა. თავდაპირველად, მისმა არმიამ დიდ წარმატებას მიაღწია და ჩრდილოეთ საფრანგეთის რამდენიმე მნიშვნელოვანი ციხესიმაგრე დაიკავა.

ამ დროს კონდეს პრინცი კატალონიაში ესპანელების წინააღმდეგ იბრძოდა. ის ამ კამპანიიდან გაიწვიეს და დანიშნეს მეთაურად 16 000 კაციანი არმიისა, რომელიც ერცჰერცოგ ლეოპოლდისა და ლუქსემბურგის გუბერნატორის, გენერალ ჟან დე ბეკის ალიანსს უნდა დაპირისპირებოდა. კონდემ მოახერხა იპრის აღება, მაგრამ 18 000 კაციანმა ესპანურ-გერმანულმა არმიამ იგი ლანსთან ალყაში მოაქცია. თუმცა, კონდემ მაინც განაგრძო წინსვალა.

მომდევნო შეტაკებაში კონდეს პრინცმა მოწინააღმდეგეები აიძულა მათთვის ხელსაყრელი შემაღლებული ადგილი დაეტოვებინათ და ახლომდებარე ღია ველზე გადასულიყვნენ, სადაც ფრანგმა გენერალმა შესანიშნავად გამოიყენა თავისი კავალერიის უპირატესობა და ფლანგებზე განლაგებული ესპანურ-გერმანული ცხენოსანი არმია დაამარცხა. თუმცა, ცენტრში მდგომ ფრანგ ქვეითებსა და კავალერიას თავს დაესხა ესპანელთა ძირითადი არმიის ცენტრი. ფრანგული არმია რთულ მდგომარეობაში აღმოჩნდნა, მაგრამ მათ თანამებრძოლებს უკვე მოპოვებული ჰქონდათ გამარჯვება ფლანგებზე, მოახერხეს პოზიციების გადაწყობა, ცენტრის მიხმარება და მოწინააღმდეგეთა ჯარების ალყაში მოქცევა. ესპანელები იძულებულნი გახდნენ მალევე დანებებულიყვნენ.

ესპანელებმა ამ ბრძოლაში დაკარგეს არმიის ნახევარი, დაახლოებით 9 000 მეომარი. თითქმის 6 000 ტყვედ ჩავარდა. ფრანგების დანაკარგი 1 500 ჯარისკაცი იყო.

საფრანგეთის გამარჯვებამ ხელი შეუწყო ვესტფალიის საზავო მოლაპარაკებების აქტიურ ფაზაზე გადასვლას და საბოლოო ხელშეკრულების გაფორმებას. ლანსის ბრძოლაში გამარჯვების შემდეგ, ფრანგული არმიას შეეძლო წინსვლა  გაეგრძელებინა და ესპანეთი საბოლოოდ დაემარცხებინა. თუმცა, ეს გეგმა 1648 წელს პარიზში დაწყებული ფრონდას აჯანყების გამო ვერ განხორციელდა.

## ლიტერატურა
* 
* 
*

*

კატეგორია:ოცდაათწლიანი ომის ბრძოლები
კატეგორია:საფრანგეთის ბრძოლები
კატეგორია:ესპანეთის ბრძოლები
კატეგორია:XVII საუკუნის ბრძოლები
უღუზთაში

**უღუზთაში** ან **უღუზი** () — მეზრა (პატარა დასახლება) ისტორიულად ჯავახეთის მხარეში მდებარეობდა, დღევანდელი არდაჰანის ოლქის ჩილდირის რაიონის სოფელ დირსექაიას საზღვრებში.

## ისტორია
გვიან პერიოდში უგუზის სახელით ცნობილი მეზრას სახელი 1595 წლის ოსმალური მუფასალ დეფთერში მოიხსენიება როგორც ოღუზთაში ან უღუზთაში (اوغوزطاشی). ქართველი თურქოლოგი სერგი ჯიქია გაკვირვებულია ამ ადგილის თურქული სახელით და მიუთითებს, რომ იმ დროს, როდესაც საქართველოს ვილაიეთში ჯერ კიდევ არ იყო თურქი მოსახლეობა, შესაძლოა ქართული ტოპონიმი ასე ყოფილიყო ჩაწერილი.

მეზრა ოღუზთაშის ან უგუზთაშის მდებარეობდა ისტორიულად ჯავახეთის მხარეში, რომლის უმეტესი ნაწილი დღესაც საქართველოს საზღვრებშია. ოსმალებმა ეს მხარე და სოფელი 1578 წელს დაიპყრეს.

მეზრა უგუზთაშის ან ოღუზთაშის 1595 წლის „დეფთერ-ი მუფასალ-ი ვილაიეთ-ი გურჯისტან“ სახელწოდების ოსმალურ ტაჰრირ დეფთერში მოხსენიებულია უგუზთაშის ან ოღუზთაშის (اوغوزطاشی) ფორმით. ამ დროს მეზრა შედიოდა საქართველოს ვილაიეთში, ჩილდირის ლივის ქურთა ქალა (მღელცხე) ნაჰიაში. იმ დროს ცარიელად რეგისტრირებული მეზრისთვის 1000 აქჩე გადასახადი იყო გათვალისწინებული.

მეზრა უგუზთაშის ან ოღუზთაშის 1886 წლის რუსული მოსახლეობის აღწერაში დარეგისტრირებულია როგორც „უგუზი“ (Угуз) სახელწოდების სოფელი. ამ დროს უგუზი იყო არდაჰანის სანჯაყის არდაჰანის ყაზას ნაქალაქარის ნაჰიის რვა სოფლიდან ერთ-ერთი. სოფლის მოსახლეობა შედგებოდა 42 კაცისაგან, რომლებიც ცხოვრობდნენ 8 კარში 20 კაცი და 22 ქალი. ამ მოსახლეობაში 1 კარი (3 კაცი) იყო ქურთი, 6 კარი (33 კაცი) თურქი და 1 კარი (6 კაცი) ყარაპაპახი.

უგუზი 1928 წლის ოსმალური სოფლების სიაში არ ფიგურირებს როგორც სოფელი. თუმცა ისტორიკოს ფახრეთინ ყირზიოღლუმ 1948 წელს ჩილდირის სოფლების შესახებ მოგზაურობის ჩანაწერებში დაწერა, რომ მაღლისა მთის უკან მდებარეობს სოფელი „უგუზდუზის“. ის ადგილი, რომელიც უგუზადაც მოიხსენიებოდა, იყო სოფელ „ველის“, „გუგუბეს“, „ბორკის“ და „კონკის“ საძოვრები. ყირზიოღლუ მიუთითებს, რომ ზემოდან მომდინარე მდინარე უგუზი სოფელ ქერთენეს ვენახებად გარდაქმნილი ძველი სოფელ გაჩიანის ადგილას მარცხნიდან უერთდება არდაჰანის წყალს.

## სქოლიო
კატეგორია:თურქეთის ისტორიული ქართული სოფლები
დანიელ ჰა

**დანიელ ჰა** (დ. 1986) — ამერიკელი მეწარმე, ბლოგის კომენტარების პლატფორმა Disqus-ის თანადამფუძნებელი და აღმასრულებელი დირექტორი.

ჰამ Disqus შექმნა თავის თანადამფუძნებელთან, ჯეისონ იანთან ერთად, 2007 წელს. ჰა და იანი ერთმანეთს მე-7 კლასიდან იცნობდნენ. იმ დროს ჰა სწავლობდა კალიფორნიის უნივერსიტეტში, დევისში, სადაც კომპიუტერული ინჟინერია შეისწავლა.

მას შემდეგ, რაც disqus.com დარეგისტრირდა როგორც მომხიბლავი დომენი, რომელიც ნებისმიერი პროექტისთვის უნდა გამოეყენებინათ, რაც მათ ჰქონდათ გონებაში, პროექტი უბრალო დომენის რეგისტრაციიდან ბლოგის კომენტარების პლატფორმად გადაიქცა. მას შემდეგ რაც დაიწყეს, მათ განაცხადი შეიტანეს და მიღებული იქნა Y Combinator-ში, სტარტაპების ინკუბატორში, და ამ საფუძვლით შეძლეს უფრო მეტი შეხვედრების უზრუნველყოფა ინვესტორებთან, საბოლოოდ 2011 წლის მაისში 10 მილიონი დოლარის დაფინანსება მოიზიდეს. 

## სქოლიო
კატეგორია:დაბადებული 1986
კატეგორია:ცოცხალი ადამიანები
კატეგორია:კალიფორნიის უნივერსიტეტის (დეივისი) კურსდამთავრებულები
გაეროს უშიშროების საბჭოს რეზოლუცია 306

**გაეროს უშიშროების საბჭოს რეზოლუცია 306** მიიღეს 1971 წლის  21 დეკემბერს. გენერალური მდივნის დანიშვნის რეკომენდაციის განხილვის შემდეგ, საბჭომ გენერალურ ასამბლეას რეკომენდაცია მისცა, რომ კურტ ვალდჰაიმი დანიშნულიყო ხუთწლიანი ვადით.

რეზოლუცია მიიღეს ერთხმად. კერძო შეხვედრაზე

## რესურსები ინტერნეტში
## სქოლიო
კატეგორია:გაეროს უშიშროების საბჭოს 1971 წლის რეზოლუციები
კატეგორია:გაეროს უშიშროების საბჭოს რეზოლუციები გენერალური მდივნის დანიშვნასთან დაკავშირებით
ემა მაიერსი

ემა ელიზაბეთ მაიერსი (დ.2 აპრილი, 2002, ამერიკა, ორლანდო) — ამერიკელი მსახიობი.

## ბიოგრაფია 
ემა ელიზაბეთ მაიერსი დაიბადა 2002 წლის 2 აპრილს, ორლანდოში, ფლორიდაში, ნიკოლისა და ჯერემი მაიერსის ოჯახში.  მას ჰყავს სამი და და მათ შორის მეორეა უფროსობით. იგი სწავლობდა საშინაო განათლების კოოპერატივში და, როგორც თავად ამბობს, ზოგადსაგანმანათლებლო სკოლაში არასდროს უსწავლია. დედის მხრიდან იგი ბერძნული წარმოშობისაა. 

## კარიერა 
მან კარიერა  მსახიობის სახით 2010 წელს დაიწყო, როდესაც მონაწილეობა მიიღო სერიალ *The Glades*-ის ერთ ეპიზოდში. 2022 წელს ჟურნალ *Teen Vogue*-თან ინტერვიუში აღნიშნულ იქნა, რომ ბეჭდების მბრძანებლის და ვარსკვლავური ომების ფანკლუბებში იყო „ონლაინ ფანდომის ორი ფანტასტიკური საყრდენი, რომლებმაც გავლენა მოახდინა მის სამყაროს აღქმაზე“. მაიერსი საკუთარ თავს ინტროვერტად აღწერს.

ჟურნალ *Seventeen*-თან ინტერვიუში მან აღნიშნა, რომ მისი ოცნების ორი როლია მაქს კოულფილდი ვიდეოთამაშიდან *Life Is Strange* და ედიტ ფინჩი ვიდეოთამაშიდან *What Remains of Edith Finch*, ეს ორი თამაში კი მაიერსის ფავორიტებს შორისაა.

## რესურსები ინტერნეტში
*ოფიციალური ინსტაგრამ გვერდი

## სქოლიო
კატეგორია:დაბადებული 2 აპრილი
კატეგორია:დაბადებული 2002
კატეგორია:მსახიობები
კატეგორია:ამერიკელი მსახიობები
კატეგორია:ცოცხალი ადამიანები
დოლნი-ბენეშოვი

**დოლნი-ბენეშოვი** () — ქალაქი ჩეხეთის რესპუბლიკის მორავია-სილეზიის მხარეში. ის ოპავის რაიონში მდებარეობს. ქალაქი 2 მუნიციპალური ერთეულისგან შედგება. დოლნი-ბენეშოვის გარდა მის მუნიციპალიტეტში შედის ზაბრჟეჰი. ქალაქი ისტორიული ჰლუჩინის რეგიონის ნაწილია.

## გეოგრაფია
დოლნი-ბენეშოვი რაიონულ ცენტრ ოპავიდან აღმოსავლეთით დაახლოებით 14 კილომეტრში მდებარეობს. ქალაქი ვაკე რელიეფზეა გაშენებული და მდინარე ოპავის მახლობლად მდებარეობს. ეს მდინარე დოლნი-ბენეშოვის ჩრდილოეთ მუნიციპალურ საზღვარს წარმოადგებს. ქალაქის ტერიტორიაზე ორი მოზრდილი სათევზაო ტბორია მოწყობილი.

## ისტორია
ქალაქი ისტორიულ წყაროებში პირველად 1312 წელსაა მოხსენიებული. ის ბენეშოვიცეს დიდგაროვანთა ოჯახის საკუთრება იყო. ქალაქმა რამდენიმე მფლობელი გამოიცვალა და 1493 წელს მეფე ვლადისლავ II-ესგან ქალაქის პრივილეგიები მიიღო.

მეორე მსოფლიო ომის დროს დოლნი-ბენეშოვში ნაცისტური გერმანიის მიერ დატყვევებული მოკავშირეთა ძალების სამხედრო ტყვეთა ბანაკი იყო. 1945 წლის იანვარში, როდესაც საბჭოთა არმიამ დასავლეთით გადაინაცვლა, ამ ბანაკში მყოფი ტყვეები „გრძელი მარშის“ სახელით ცნობილი მსვლელობით დასავლეთისკენ გადაიყვანეს. ბევრი მათგანი ძლიერი სიცივისა და დაღლილობისგან დაიღუპა. მცირე რაოდენობით გადარჩენილები ბოლოს მოკავშირეთა ძალებმა გაათავისუფლეს.
მინი|დოლნი-ბენეშოვის ციხე
მინი|წმინდა მარტინის ეკლესია
## ღირსშესანიშნაობები
დოლნი-ბენეშოვის ციხე XIV საუკუნეში ააგეს. ის XVI - XVII საუკუნეების მიჯნაზე რენესანსის სტილის სასახლედ გადაკეთდა. XVIII საუკუნეში ნაგებობას ბაროკოს ელემენტები დაუმატეს. დღეს დოლნი-ბენეშოვის ციხესიმაგრეში ადგილობრივი გამგეობაა განთავსებული. ციხესიმაგრე გარშემორტყმულია 1.7 ჰექტარზე გაშენებული ინგლისური სტილის პარკით, რომლის მონახულებაც თავისუფლად არის შესაძლებელი.

წმინდა მარტინის ეკლესია XVII საუკუნის მეორე ნახევრით თარიღდება. ეკლესიას სამრეკლო 1862–1863 წლებში დაემატა.

## ცნობილი ადამიანები
*ციპრიან ლელეკი - (1812–1883), მორავიელი მღვდელი და განმანათლებელი
*ევჟენ ჰადამჩიკი (1939–1984) - ფეხბურთის მწვრთნელი

## დაძმობილებული ქალაქები
* რაიეცკე-ტეპლიცე, სლოვაკეთი
* ვილამოვიცეს გმინა, პოლონეთი

## რესურსები ინტერნეტში
*

## სქოლიო
კატეგორია:მორავია-სილეზიის მხარის ქალაქები
გოჩა ბარბაქაძე

**გოჩა ბარბაქაძე**  (დ. 1964) — ქართველი ექიმი, მეცნიერი და პედაგოგი.

## ბიოგრაფია 
გოჩა ბარბაქაძე დაიბადა 1964 წელს. დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი 1987 წელს. 1988 წელს - ინტერნატურა თბილისის ნ. კახიანის სახელობის რკინიგზის საავადმყოფოს თერაპიულ კლინიკაში (გასტროენტეროლოგია).

1989-1991 წლებში - ხაშურის რაიონში საექიმო ამბულატორიის გამგე. 1991-1995 წლებში - ასპირანტურა თბილისის სახელმწიფო სამედიცინო უნივერსიტეტის შინაგან დაავადებათა კათედრაზე (გასტროენტეროლოგია). 1993-1995 წლებში - თბილისის სახელმწიფო სამედიცინო უნივერსიტეტის უცხოეთთან ურთიერთობის განყოფილების ინსტრუქტორი. 1997-2011 თორაკო-აბდომინალური კლინიკა-გასტროენტეროლოგია და ექოსკოპიის კაბინეტის გამგე. 2011 წლიდან - შპს ამტელ ჰოსპიტალ კლინიკური საავადმყოფო, გასტროენტეროლოგი და რადიოლოგიის მიმართულების ხელმძღვანელი. 2008-2010 წლებში - სამკურნალო-დიაგნოსტიკური ცენტრი (ვაკის „ლეჩკომბინატი“), კონსულტანტი, გასტროენტეროლოგია და ჰეპატოლოგია. 2010 წლიდან - შპს „ჯანმრთელობის ცენტრის“ ექიმი-გასტროენტეროლოგი-ჰეპატოლოგი; 2005-2006წწ. - თბილისის სახელმწიფო სამედიცინო უნივერსიტეტის სამკუნალო ფაკულტეტის დეკანის მოადგილე. 2004 წლიდან - თბილისის დამოუკიდებელი უნივერსიტეტი „გორგასალი“, შინაგან დაავადებათა კათედრის სრული პროფესორი. 2005-2008 წლებში - თბილის დამოუკიდებელი უნივერსიტეტი „გორგასალი“, ჯანდაცვის ფაკულტეტის დეკანი. 45 სამეცნიერო ნაშრომის ავტორი. ექიმი-გასტროენტეროლოგი. მედიცინის მეცნიერებათა დოქტორი (2005).

## რესურსები ინტერნეტში
*

## ლიტერატურა
* საქართველოს მეცნიერებათა დოქტორები, 1992-2006, შემდგეგ და რედ. ირინა ჯაფარიძე, თბ. 2012 - გვ. 306

## სქოლიო
კატეგორია:ქართველი ექიმები
კატეგორია:ქართველი პედაგოგები
კატეგორია:დაბადებული 1964
ოხორა

**ოხორა** () — ისტორიულ სოფელი ჯავახეთის მხარეში, დღეს არტაანის ვილაიეთის ჩილდირის რაიონს მიკუთვნებული სოფელ ქურთქალეს (მგელციხე) საზღვრებში.

## ისტორია
ოხორა ისტორიულ ქართულ გეოგრაფიაში გვხვდება როგორც ადგილის სახელი. ქართველი თურქოლოგი სერგი ჯიქია წერს, რომ სახელი ოხორა წარმოდგება ლაზურ-მეგრული ენებიდან სიტყვისგან „ოხორი“ ან „ოხორე“ რაც ნიშნავს სახლს, თავშესაფარს ან დასახლებას. ეს ადგილის სახელი 1595 წლის ოსმალურ  დავთარშიც გვხვდება სახით „ოხორა“ (اوخورە). იმავე დავთარში ახალციხის ლივას ჩაჩარაკის ნაჰიეში იყო სოფელი სახელით „ოხერა“ (اوخیرە). იუსუფელის რაიონს მიკუთვნებული ფამუქჩილარის სოფლის ძველი სახელი ასევე „ოხორი“ იყო.

ისტორიული ჯავახეთის მხარე, სადაც სოფელი ოხორა მდებარეობდა, გარკვეული ნაწილის გამოკლებით, დღესაც საქართველოს საზღვრებშია.

სოფელი ოხორა ჩილდირის ეიალეთის 1694-1732 წლების პერიოდის ოსმალურ ჯებე დავთარში აღრიცხული იყო სახელით „ოქორა“ (اوقورە) და იგივე ადმინისტრაციულ მდგომარეობას ფლობდა. სოფელი ჰიჯრით 1115 (1703/1704) წელს ისმაილის სახელის მქონე პირს ჰქონდა გადაცემული და 22.500 აქჩეს ოდენოის გადასახადი ჰქონდა დაწესებული. 1886 წლის მოსახლეობის აღწერაში ჩილდირის ყაზაში სოფლად აღარ გვხვდება, რაც ნიშნავს, რომ ოხორამ სოფლის სტატუსი დაკარგა. ქართველი ისტორიკოსი ექვთიმე თაყაიშვილი 1909 წელს გამოქვეყნებულ რუსულენოვან ნაშრომში სოფლის სახელს წერს სახით „ოხერა“ (Охера) და აღნიშნავს, რომ ეს სოფელი ქურთქალეს ქვედა მხარეს მდებარეობდა.

## სქოლიო
კატეგორია:თურქეთის ისტორიული ქართული სოფლები
ჯორჯ ფარმერი

**ჯორჯი ბლუ ფარმერი** (დ.26 მაისი, 2002, გაერთიანებული სამეფო)— ბრიტანელი მსახიობი.
## ბიოგრაფია 
ფარმერი დაიბადა და გაიზარდა ლეიტონსტოუნში, აღმოსავლეთ ლონდონში. მას ჰყავს სამი უფროსი და-ძმა. მისი ძმა ჰარი ასევე მსახიობია. ფარმერი რვა წლის ასაკიდან შაბათობით ესწრებოდა გაკვეთილებს *Stage One Theatre School*-ში. ის სწავლობდა *Sylvia Young Theatre School*-ში.

## კარიერა 
ფარმერმა კარიერა დაიწყო ჯესი ჯეის სიმღერის ''Who's Laughing Now* ვიდეოკლიპით, ასევე სპექტაკლ *Rest Upon the Wind*-ით, რომელიც დაიდგა ლონდონის, უკვე აღარ მოქმედ, ტრისტან ბითსის თეატრ-ში და ლივერპულის *Unity Theatre*-ში,. მოგვიანებით, მან შეასრულა ტუცის როლი სამეფო ეროვნული თეატრი-ის სპექტაკლში *Emil and the Detectives*(ემილი და დეტექტივები).

2014 წელს ფარმერმა დაიწყო მონაწილეობა *Disney Channel* UK-ის(დისნეი ბრიტანეთში) სერიალში *The Evermoor Chronicles'' (ევერმურის ქრონიკები)ჯეიკ კროსლის როლში, რომელიც ორივე სეზონში შეასრულა. 

2022 წლიდან ფარმერი ასრულებს გორგონ აიაქს პეტროპოლუსის როლს ტიმ ბარტონის Netflix-ის სერიალში Wednesday, რომელიც ფოკუსირდება ადამსის ოჯახის პერსონაჟ ვენსდეი ადამსზე.

## რესურსები ინტერნეტში
*ჯორჯ ფარმერი IMDb
*ჯორჯ ფარმერი spotlight

## სქოლიო
კატეგორია:დაბადებული 26 მაისი
კატეგორია:დაბადებული 2002
კატეგორია:მსახიობები
კატეგორია:მამაკაცი მსახიობები
კატეგორია:ბრიტანელი მსახიობები
კატეგორია:ცოცხალი ადამიანები
მძიმეწონითი კატეგორია (შერეული საბრძოლო ხელოვნება)

შერეული საბრძოლო ხელოვნების მძიმეწონითი კატეგორია, როგორც წესი აერთიანებს მებრძოლებს 93.4 -120.2 კგ-მდე (206 - 265 ფუნტი).

შერეული საბრძოლო ხელოვნების სხვადასხვა ორგანიზაციაში სხვა უფრო მსუბუქ წონით კატეგორიებს განსხვავებული სახელები ჰქვია და განსხვავებული წონის ლიმიტებია, მძიმეწონითი კატეგორია კი უმეტესად ერთნაირია, როგორც დასახელება ასევე წონის ლიმიტი. აბსოლუტური საბრძოლო ჩემპიონატი (UFC) და ჩრდილოეთ ამერიკის შერეული საბრძოლო ხელოვნების სხვა ორგანიზაციების უმეტესობა, როგორიცაა ბელატორი, WSOF და KOTC მძიმეწონით კატეგორიის ლიმიტს 206 - 265 ფუნტით (93.4 - 120.2 კგ) განსაზღვრავენ. აზიური ორგანიზაცია ONE Championship-ის მძიმეწონითი კატეგორია 226 - 265 ფუნტია.

## სქოლიო
სანტიაგო-დე-ანაია

**სანტიაგო-დე-ანაიის მუნიციპალიტეტი** () ― მუნიციპალიტეტი იდალგოს შტატში, მექსიკის აღმოსავლეთ-ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 18 329 ადამიანს შეადგენს, რაც 2010 წლის მაჩვენებელთან შედარებით 14.5%-ით მეტია. მუნიციპალიტეტის ფართობია 256.2 კმ². მოსახლეობის სიმჭიდროვეა 71.5 ადამიანი კმ²-ზე. ტერიტორია იდალგოს შტატის შემადგენლობაში 1870 წლის 28 დეკემბერს შევიდა. მუნიციპალიტეტის ადმინისტრაციული ცენტრია სანტიაგო-დე-ანაია. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 13055.

## იხილეთ აგრეთვე
*იდალგოს მუნიციპალიტეტები

## სქოლიო
კატეგორია:იდალგოს შტატის მუნიციპალიტეტები
ვილა-სან-ჯოვანი

**ვილა-სან-ჯოვანი** (სამხრეთ კალაბრიულად: Villa San Giuanni) — საპორტო ქალაქი და მუნიციპალიტეტი იტალიაში, კალაბრიის რეგიონის მეტროპოლიტენ ქალაქ რეჯიო-კალაბრიაში. 2010 წელს მისი მოსახლეობა 13 747 ადამიანი იყო, რაც 2016 წლამდე 2,5%-ით შემცირდა, ხოლო 2020 წელს 3,7%-ით გაიზარდა. ის სიცილიასთან დამაკავშირებელი მნიშვნელოვანი ტერმინალია და ასევე ცნობილია, როგორც რამდენიმე საპოლიციო ფილმის გადაღების ადგილი.

## რესურსები ინტერნეტში
* Villa San Giovanni official website

## სქოლიო
კატეგორია:იტალიის ქალაქები
ქვემძიმეწონითი კატეგორია (შერეული საბრძოლო ხელოვნება)

შერეულ საბრძოლო ხელოვნებაში ქვემძიმეწონითი კატეგორია სხვადასხვა ლიმიტებს მოიცავს ორგანიზაციების მიხედვით. 

* აბსოლუტურ საბრძოლო ჩემპიონატში (UFC) და პროფესიონალ მებრძოლთა ლიგაში (PFL) ქვემძიმეწონითი კატეგორია 84 - 93 (186 - 205 ფუნტი) კილოგრამით განისაზღვრება.  
* აზიური ორგანიზაცია ONE Championship-ის ქვემძიმეწონითი კატეგორია 93 - 102 (205 - 225 ფუნტი) კილოგრამია. 

ქვემძიმეწონითი კატეგორია უმეტესად სწორედ 84 - 93 კილოგრამით განისაზღვრება. აღნიშნული ლიმიტები თავდაპირველად აშშ-ში გამოჩნდა როდესაც კრივის და სხვა საბრძოლო ხელოვნებების როგორც სპორტის რეგისტრაცია გადაწყვიტეს. ნევადის შტატის სპორტული კომისიის და კრივის ასოციაციის კომისიის ოფიციალური დადგენილებით ქვემძიმე წონითი კატეგორიის ზედა ლიმიტი 93 კილოგრამია (205 ფუნტი).

## სქოლიო
მონტანა ჯორდანი

**მონტანა ჯორდანი** (დ. 8 მარტი, 2003, ტეხასი, ამერიკა) — ამერიკელი მსახიობი. 
## ბიოგრაფია 
ჯორდანი დაიბადა ტეხასში, ქალაქ ლონგვიუში და გაიზარდა ორ სითიში. 2015 წელს ჯორდანმა ქასთინგი გაიარა ფილმში „თეთრპროხა ირემის მონადირის მემკვიდრეობა“ (The Legacy of a Whitetail Deer Hunter), რომლის რეჟისორი იყო ჯოდი ჰილი და მთავარ როლებში ჯოშ ბროლინი და დენი მაკბრაიდი თამაშობდნენ. ფილმი, რომელიც მამა-შვილის ნადირობის მოგზაურობას ასახავს, ჯორდანის დებიუტი გახდა კინოში და გამოვიდა 2018 წლის მარტში  რაც სერიალის მეშვიდე და ბოლო სეზონში მათი ქორწინებით დასრულდა.
## პირადი ცხოვრება 
ჯორდანმა 2025 წლის ივნისში, ლონგვიუში, იქორწინა თავის ოთხწლიანი ურთიერთობის მქონე ტექსასელ შეყვარებულზე, ჯენა უიქსზე. მათი ქალიშვილი 2024 წელს დაიბადა.

## რესურსები ინტერნეტში
*მონტანა ჯორდანი IMDb
*ოფიციალური ინსტაგრამ გვერდი

## სქოლიო
კატეგორია:დაბადებული 8 მარტი
კატეგორია:დაბადებული 2003
კატეგორია:ამერიკელი მსახიობები
კატეგორია:მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:ტეხასში დაბადებულები
ალტოლია

**ალტოლია** — სოფელი მესინას რაიონში, სიცილიის ჩრდილო-აღმოსავლეთით, სამხრეთ იტალიაში. მდებარეობს ზღვის დონიდან 282 მეტრზე. 2021 წლის Istat-ის აღწერის დროს მასში 180-ზე ნაკლები მოსახლე ცხოვრობდა.

სოფელი მდებარეობს სკალეტა ზანკლეას უბნის საზღვარზე, მაღალ ბორცვებზე, რომლებიც გადაჰყურებენ ჯამპილიერის ნაკადულის ხეობას.

## სქოლიო
კატეგორია:მესინის ფრაქციები
კანეტო, კარონია

**კანეტო** () — სოფელი და სამოქალაქო სამრევლო (ფრაქცია) იტალიის მუნიციპალიტეტ კარონიაში, მესინის პროვინციაში, სიცილიაში. იტალიურად მისი სახელი ლერწმის საწოლს ნიშნავს.

## გეოგრაფია 
სოფელი, რომელიც ასევე ცნობილია როგორც ***კანეტო დი კარონია***, მდებარეობს ტირენიის სანაპიროზე, სახელმწიფო გზატკეცილზე 113 (მესინა-პალერმო-ტრაპანი), მარინა დი კარონიასა და სანტო სტეფანო დი კამასტრას შორის. კარონიიდან დაშორებულია 10, პალერმოდან 105, ხოლო მესინიდან 125 კილომეტრით.

სოფელს ჰკვეთს მესინა-პალერმოს სარკინიგზო მაგისტრალი, მაგრამ არ გააჩნია საკუთარი სადგური (ახლოს არის კარონია და სანტო სტეფანო დი კამასტრა-მისტრეტა).
კატეგორია:მესინის ფრაქციები
საშუალო წონითი კატეგორია (შერეული საბრძოლო ხელოვნება)

შერეულ საბრძოლო ხელოვნებაში საშუალო წონითი კატეგორია განსხვავდება ორგანიზაციების მიხედვით:

* აბსოლუტური საბრძოლო ჩემპიონატის (UFC) საშუალო წონით კატეგორიაში ასპარეზობენ 77.5 - 84 კილოგრამამდე (171 - 185 ფუნტი) მებრძოლები.
* იაპონური ორგანიზაცია Shooto-ს საშუალო წონითი კატეგორია 70.3 - 77.1 (155 - 170 ფუნტი) კილოგრამამდე მებრძლებს აერთიანებს.
* აზიური ONE Championship-ის საშუალო წონით კატეგორიაში კი  84 - 93 კილოგრამამდე (185 - 205 ფუნტი) მებრძლები ასპარეზობენ. 

ნევადის შტატის სპორტული კომისიის და კრივის ასოციაციის კომისიის ოფიციალური დადგენილებით საშუალო წონითი კატეგორიის ზედა ლიმიტი 84 კილოგრამია (185 ფუნტი).

## სქოლიო
სუპერმსუბუქი წონითი კატეგორია (შერეული საბრძოლო ხელოვნება)

შერეულ საბრძოლო ხელოვნებაში სუპერმსუბუქი წონითი კატეგორია განსხვავდება ორგანიზაციების მიხედვით:

* აბსოლუტური საბრძოლო ჩემპიონატის (UFC) სუპერმსუბუქი წონითი დივიზიონი 57-61 კილოგრამამდე (126-135 ფუნტი) მებრძლებს აერთიანებს.
* აზიური ONE Championship-ის სუპერმსუბუქი წონით კატეგორიაში კი 65.8 კილოგრამამდე (145.2 ფუნტი) მებრძლები ასპარეზობენ.

ნევადის შტატის სპორტული კომისიის და კრივის ასოციაციის კომისიის ოფიციალური დადგენილებით სუპერმსუბუქი წონითი კატეგორიის ზედა ლიმიტი 61.36 კილოგრამია (135 ფუნტი).

## რესურსები ინტერნეტში
## სქოლიო 
კატეგორია:შერეული საბრძოლო ხელოვნების წონითი კატეგორიები
უმსუბუქესი წონითი კატეგორია (შერეული საბრძოლო ხელოვნება)

შერეულ საბრძოლო ხელოვნებაში უმსუბუქესი წონითი კატეგორია განსხვავდება ორგანიზაციების მიხედვით.

* აბსოლუტური საბრძლო ჩემპიონატის (UFC) უმსუბუქესი წონითი დივიზიონი 54 - 57 კილოგრამამდე (115 - 125 ფუნტი) მებრძლებს აერთიანებს.
* აზიური ONE Championship-ის უმსუბუქესი წონით კატეგორიაში კი  56.7 - 61.2 კილოგრამამდე (125 - 135 ფუნტი) მებრძლები ასპარეზობენ.

ნევადის შტატის სპორტული კომისიის და კრივის ასოციაციის კომისიის ოფიციალური დადგენილებით უმსუბუქესი წონითი კატეგორიის ზედა ლიმიტი 57 კილოგრამია (125 ფუნტი).

## სქოლიო
ყარაბაღი (არდაჰანის რაიონი)

**ყარაბაღი**  () — ისტორიული სოფელი არტანის ოლქში, დღეს არდაჰანის მხარის ცენტრალურ რაიონში გამქრალი სოფელია. დასახლების ტერიტორია ალაგოზის სოფლის საზღვრებს შორისაა.

## ისტორია
ყარაბაღის ოსმალეთის პერიოდამდელი სახელწოდების შესახებ არსებულ ჩანაწერებში ინფორმაცია არ მოიპოვება. 1574 წლის აღწერილობითი დეფტერსა და ჩილდირის ეიალეთის 1694-1732 წლების პერიოდის მომცველ ჯებე დეფტერში მოხსენიებულია ყარაბაღის (قرەباغ) სახით.

სოფელი ყარაბაღის მდებარე არტანის ოლქი შუა საუკუნეებში საქართველოს შემადგენელ ოლქთაგანი იყო. აღსანიშნავია, რომ ოსმალებმა ეს ოლქი XVI საუკუნეში, 1549 წლის საქართველოს ლაშქრობის შემდეგ პერიოდში ქართველებისგან დაიპყრეს. სოფლის ძველი მცხოვრებლების - ქრისტიანი მოსახლეობის საიბადათო ყარაბაღის ეკლესია ამ პერიოდიდან უნდა რჩებოდეს.

სოფელი ყარაბაღი ძველ რუსულ რუკაზე „კარაბაჰ“ (Карабах) სახით არის აღნიშნული. შესაბამისად, ქართველი ჟურნალისტი და მკვლევარი კონსტანტინე მარტვილელი 1917 წელს წერდა, რომ სოფელი მიტოვებული იყო, სოფლიდან ნახევრად მთელი მდგომარეობით მხოლოდ ყარაბაღის ეკლესია რჩებოდა.

## სქოლიო
კატეგორია:თურქეთის ისტორიული ქართული სოფლები
თეთრი ციხე (ჰანაქის რაიონი)

**თეთრი ციხე** () — გამქრალი სოფელი ისტორიულად ერუშეთის მხარეში, არდაჰანის ოლქის ჰანაქის რაიონის სოფელ დელიქდერეს (ჰოშურეთი) საზღვრებში მდებარეობდა.

## ისტორია
თეთრი ციხე (Tetritsihe) შედგება ორი სიტყვისგან „თეთრი“ (tetri) თეთრის მნიშვნელობის და „ციხე“ (tsihe) ციხის მნიშვნელობის სიტყვებისგან. „თეთრი ციხის“ მნიშვნელობის ეს ტოპონიმი 1595 წლის ოსმალურ მუფასალ დეფთერში მოიხსენიება იგივე მნიშვნელობით როგორც „აღჯა ყალა“ (اغجە قلعە). ქართველი თურქოლოგი სერგი ჯიქია წერს, რომ ჩილდირის რაიონის აჩაქალეს მსგავსად, ეს ტოპონიმიც შესაძლოა ქართულიდან თურქულად ყოფილიყო თარგმნილი.

თეთრი ციხის ანუ აღჯა ყალას სოფელი მდებარეობდა ერუშეთის მხარეში, რომელიც ისტორიულაფ საქართველოს ნაწილი იყო. ოსმალებმა ეს მხარე და სოფელი XVI საუკუნის შუა წლებში ქართველებისაგან დაიპყრეს. ერთ-ერთი ცნობილი ძველი ეკლესიაც ამ პერიოდიდან უნდა იყოს შემორჩენილი.

თეთრი ციხე ან აღჯა ყალა 1595 წლის ოსმალურ მუფასალ დეფთერში დარეგისტრირებულია როგორც სოფელი საქართველოს ვილაიეთში, არდაჰან-ი ბუზურღის ლივის მეშეს ნაჰიაში. ამ დროისთვის ეს დასახლება მთლიანად დაცარიელებული იყო. მიუხედავად ამისა, მისთვის 8499 აქჩე გადასახადი იყო გათვალისწინებული.

სოფელი თეთრი ციხე ან აღჯა ყალა ილდირის ეიალეთის 1694-1732 წლების პერიოდის ოსმალურ ჯებე დეფთერში აღჯა ყალას (اغجە قلعە) სახელით არის აღწერილი. იგივე ადმინისტრაციულ მდგომარეობაში მყოფი სოფელი ჰიჯრი 1137 (1724/1725) წელს 2500 აქჩე გადასახადის სანაცვლოდ სულეიმანის სახელის მქონე პიროვნებაზე იყო მინიჭებული, ხოლო ჰიჯრი 1140 (1727/1728) წელს კი, კვლავ იგივე რაოდენობის გადასახადის სანაცვლოდ აჰმედის სახელის მქონე პიროვნებაზე იყო მინიჭებული.

ოსმალურ მუფასალ დეფთერს გამომცემელი ქართველი თურქოლოგი სერგი ჯიქია წერს, რომ სოფლის სახელი გვიან პერიოდში რუსულ რუპაზე მოიხსენიება „აგჯაქალას“ (Агджакала) ფორმით, რომლის ქვედა ნაწილში ხაროსმანი იყო მონიშნული. ამ ჩანაწერებიდან ასეთი დასკვნა გამომდინარეობს, რომ სოფელი თეთრი ციხე ან აღჯა ყალა ამ თარიღამდე მთლიანად გაქრა. ფაქტობრივად, 1917 წელს ქართველმა ჟურნალისტმა და ისტორიკოსმა კონსტანტინე მარტვილელმა დაწერა, რომ სოფელი მიტოვებული იყო და სოფელში ძველი ეკლესიის ნანგრევები მდებარეობდა. მარტვილელის მიცემული ინფორმაციით ისიც ირკვევა, რომ თეთრი ციხე სოფელ დელიქდერესა და სევიმლის შორის მდებარეობდა.

## სქოლიო
კატეგორია:თურქეთის ისტორიული ქართული სოფლები
ქვემსუბუქი წონითი კატეგორია (შერეული საბრძოლო ხელოვნება)

შერეულ საბრძოლო ხელოვნებაში ქვემსუბუქი წონითი კატეგორია განსხვავდება ორგანიზაციების მიხედვით.

* აბსოლუტური საბრძლო ჩემპიონატის (UFC) ქვემსუბუქი წონითი დივიზიონი 61,7 - 65,8 კილოგრამამდე (136 - 145 ფუნტი) მებრძლებს აერთიანებს.
* აზიური ONE Championship-ის ქვემსუბუქი წონით კატეგორიაში კი  65.8 - 70.3 კილოგრამამდე (145 - 155 ფუნტი) მებრძლები ასპარეზობენ.

ნევადის შტატის სპორტული კომისიის და კრივის ასოციაციის კომისიის ოფიციალური დადგენილებით ქვემსუბუქი წონითი კატეგორიის ზედა ლიმიტი 66 კილოგრამია (145 ფუნტი).

## სქოლიო
მსუბუქი წონითი კატეგორია (შერეული საბრძოლო ხელოვნება)

შერეულ საბრძოლო ხელოვნებაში მსუბუქი წონითი კატეგორია განსხვავდება ორგანიზაციების მიხედვით.

* აბსოლუტური საბრძლო ჩემპიონატის (UFC) მსუბუქი წონითი დივიზიონი 66 - 70 კილოგრამამდე (146 - 155 ფუნტი) მებრძლებს აერთიანებს. 
* აზიური ONE Championship-ის მსუბუქი წონით კატეგორიაში კი  70.3 - 77.1 კილოგრამამდე (155 - 170 ფუნტი) მებრძლები ასპარეზობენ.

ნევადის შტატის სპორტული კომისიის და კრივის ასოციაციის კომისიის ოფიციალური დადგენილებით მსუბუქი წონითი კატეგორიის ზედა ლიმიტი 70 კილოგრამია (155 ფუნტი).

## სქოლიო
კოსმოსური კვლევების ეროვნული ცენტრი

**კოსმოსური კვლევების ეროვნული ცენტრი** () — ფრანგული კოსმოსური სააგენტო. მისი პრეზიდენტია ფილიპ ბატისტი.

დაარსებულია შარლ დე გოლის მიერ 1961 წელს. ორგანიზაციის შტაბ-ბინა მდებარეობს პარიზში.

ძველად CNES ასევე პასუხს აგებდა ფრანგი კოსმონავტების მომზადებაზე, მაგრამ 2001 წელს ეს ვალდებულება გადაეცა საერთო ევროპულ კოსმოსურ სააგენტოს.

CNES ასევე იყენებს საფრანგეთის გვიანაში 1969 წელს აშენებულ გვიანის კოსმოსურ ცენტრს, როგორც ძირითად კოსმოდრომს.

## ისტორია 
CNES მესამე ყველაზე ძველი კოსმოსური სააგენტოა მსოფლიოში საბჭოთა კოსმოსური პროგრამისა (რუსეთის) და NASA-ს (აშშ) შემდეგ.

2015 წლის იანვრის მდგომარეობით CNES გერმანიასთან და რამდენიმე სხვა ქვეყანასთან ერთად დაიწყო წინასწარი კვლევები იმის იმედად, რომ მრავალჯერად რაკეტა-მატარებლებს გადაიყვანდა თხევადი ჟანგბადი/მეთანის საწვავზე 2015 წლის შუისათვის. თუ ეს მოხდა მაშინ ზაფხულის გაშვებები სავარაუდოდ დაიწყება არაუგვიანეს 2026 წლამდე. პროექტის მიზანია როგორც ღირებულების, ასევე მრავალჯერადი რაკეტა-მატარებლების აღდგენის ხანგრძლივობის შემცირება, რაც გამოწვეულია უფრო იაფი კონკურენტუნარიანი ვარიანტების ზემოქმედების ახალი ტექნოლოგიური შესაძლებლობებით, რომელიც არ გააჩნია არიან-6-ს.

## სქოლიო
კატეგორია:კოსმოსური სააგენტოები
კატეგორია:ორგანიზაციები ანბანის მიხედვით
სენ-ლორან-დიუ-მარონის ოლქი

**სენ-ლორან-დიუ-მარონის ოლქი** () — ოლქი საფრანგეთის ზღვისიქითა დეპარტამენტ საფრანგეთის გვიანაში. შედგება 8 კომუნისაგან. მოსახლეობის რაოდენობა 2021 წელს შეადგენდა 97 568 ადამიანს, ფართობი — 40 945 კმ².

## ოლქის კომუნები 
## ისტორია 
სენ-ლორან-დიუ-მარონის ოლქი დაარსდა 1969 წელს.

2015 წლამდე საფრანგეთის გვიანის ოლქები დაყოფილები იყვნენ კანტონებად. 2015 წლის იანვრის მდგომარეობით სენ-ლორან-დიუ-მარონის ოლქი გამოიყურებოდა შემდეგნაირად:
* მანა
* მარიპასულა
* სენ-ლორან-დიუ-მარონი

## ციხეების გეგმები 
2025 წლის მაისში საფრანგეთის მთავრობამ განაცხადა რეგიონში ახალი მკაცრი რეჟიმის ციხის მშენებლობის გეგმის შესახებ.

## სქოლიო
კატეგორია:საფრანგეთის გვიანის ოლქები